สรุปภาวะตลาดหุ้นในภูมิภาคเอเชียประจำวันที่ 19 มิถุนายน 2558
สรุปภาวะตลาดหุ้นในภูมิภาคเอเชียประจำวันที่ 19 มิถุนายน 2558
19 มิ.ย. 2558

สำนักข่าวอินโฟเควสท์ รายงานสรุปภาวะตลาดหุ้นในภูมิภาคเอเชียวันี้
สำนักข่าวเกียวโดรายงานว่า ดัชนีนิกเกอิตลาดหุ้นโตเกียวปิดพุ่งขึ้นในวันนี้ เนื่องจากนักลงทุนช้อนซื้อเก็งกำไรหลังจากดัชนีนิกเกอิร่วงลงติดต่อกัน 3 วันทำการก่อนหน้านี้ นอกจากนี้ บรรยากาศการซื้อขายยังได้รับแรงหนุนจากสกุลเงินเยนที่อ่อนค่าลงเมื่อเทียบกับดอลลาร์
ดัชนีนิกเกอิพุ่งขึ้น 183.42 จุด หรือ 0.92% ปิดที่ 20,174.24 จุด
 
ดัชนี S&amp;P/ASX 200 ตลาดหุ้นออสเตรเลียปิดตลาดวันนี้พุ่งสูงขึ้น เนื่องจากหุ้นกลุ่มธนาคารที่ดีดตัวสูงขึ้น แม้ว่า ตลาดจะยังคงกังวลเกี่ยวกับเรื่องการเจรจาต่อรองของกรีซและกลุ่มเจ้าหนี้ก็ตาม
ดัชนี S&amp;P/ASX 200 พุ่ง 72.10 จุด หรือ 1.31% ปิดที่ 5,597.00 จุด ดัชนี ALL ORDINARIES ตลาดหุ้นออสเตรเลียปิดวันนี้ที่ 5,591.50 จุด เพิ่มขึ้น 68.80 จุด, +1.25%
 
ดัชนีคอมโพสิตตลาดหุ้นเกาหลีใต้ปรับตัวขึ้น 0.25% ในวันนี้ โดยได้รับแรงหนุนจากหุ้นกลุ่มหลักทรัพย์และหุ้นกลุ่มเหล็กกล้า เนื่องจากนักลงทุนขานรับถ้อยแถลงของธนาคารกลางสหรัฐ (เฟด) ที่ส่งสัญญาณไม่รีบปรับขึ้นอัตราดอกเบี้ย
ดัชนีคอมโพสิตตลาดหุ้นเกาหลีใต้ (KOSPI) ปรับตัวขึ้น 5.08 จุด ปิดที่ 2,046.96 จุด โดยมีปริมาณการซื้อขายปานกลาง 391.35 ล้านหุ้น มูลค่า 5.56 ล้านล้านวอน (5.02 พันล้านดอลลาร์) โดยมีหุ้นบวกมากกว่าหุ้นลบในสัดส่วน 452 ต่อ 358
 
สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดร่วงลง เนื่องจากความกังวลเกี่ยวกับการดีดตัวสูงขึ้นจนเกินไปของตลาดจนทำให้มูลค่าหุ้นอยู่ในระดับที่ผันผวน
ดัชนีเซี่ยงไฮ้คอมโพสิตร่วง 306.99  จุด หรือ 6.42% ปิดที่ 4,478.36 จุด
 
ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยได้รับแรงหนุนจากการพุ่งขึ้นของตลาดหุ้นนิวยอร์กเมื่อคืนนี้ หลังธนาคารกลางสหรัฐ (เฟด) ส่งสัญญาณว่ายังไม่รีบปรับขึ้นอัตราดอกเบี้ย
ดัชนีฮั่งเส็งเพิ่มขึ้น 65.87 จุด หรือ 0.25% ปิดวันนี้ที่ 26,760.53 จุด
 
อินโฟเควสท์ แปลและเรียบเรียง